[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 27.4.2005

SEC(2005) 548 τελικό

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με την κινητοποίηση του μέσου ευελιξίας για τη χορήγηση ενίσχυσης αποκατάστασης και ανοικοδόμησης προς τις χώρες που επλήγησαν από το τσουνάμι, σύμφωνα με το σημείο 24 της διοργανικής συμφωνίας της 6ης Μαΐου 1999

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 3 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2005

ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

(υποβληθέντα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Επιτροπή προτείνει τη στήριξη των αναγκών αποκατάστασης και ανοικοδόμησης των χωρών που επλήγησαν από το σεισμό/τσουνάμι (κυρίως Ινδονησία, Σρι Λάνκα και Μαλδίβες) κατά το 2005 και το 2006. Για το σκοπό αυτό, προτείνεται η χορήγηση ποσού συνολικού ύψους 350 εκατ. ευρώ, το οποίο θα καταβληθεί σε δύο δόσεις: 170 εκατ. ευρώ το 2005, και 180 εκατ. ευρώ το 2006. Το 2005, ύστερα από εμπεριστατωμένη εξέταση, η Επιτροπή εκτιμά ότι το τμήμα της απαιτούμενης ενίσχυσης που μπορεί να χορηγηθεί μέσω του επαναπροσδιορισμού ενδεικτικών προγραμμάτων για την περιοχή για τα οποία δεν έχουν πραγματοποιηθεί ακόμη αναλήψεις υποχρεώσεων, σε συμφωνία με τις ενδιαφερόμενες κυβερνήσεις, ανέρχεται σε 60 εκατ. ευρώ. Επιπλέον, η Επιτροπή σκοπεύει να κινητοποιήσει το μηχανισμό ταχείας αντίδρασης (ΜΤΑ) για ποσό ύψους 12 εκατ. ευρώ. Δεδομένου ότι, όσον αφορά το 2005, έχει ήδη σημειωθεί υπέρβαση του ανωτάτου ορίου για τον τομέα 4: "Εξωτερικές ενέργειες" της τάξης των 100 εκατ. ευρώ, το υπόλοιπο μέρος (98 εκατ. ευρώ), μπορεί να χρηματοδοτηθεί μόνο με την πρόσθετη χρησιμοποίηση του μέσου ευελιξίας, σύμφωνα με τις διατάξεις της διοργανικής συμφωνίας της 6ης Μαΐου 1999.

Καλούνται επομένως το Ευρωπαϊκό Κοινοβούλιο και το Συμβούλιο να εγκρίνουν την παρούσα πρόταση απόφασης.

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με την κινητοποίηση του μέσου ευελιξίας για τη χορήγηση ενίσχυσης αποκατάστασης και ανοικοδόμησης προς τις χώρες που επλήγησαν από το τσουνάμι, σύμφωνα με το σημείο 24 της διοργανικής συμφωνίας της 6 ης Μαΐου 1999

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη διοργανική συμφωνία της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού[1], και ιδίως την παράγραφο 24,

την πρόταση της Επιτροπής,

Εκτιμώντας τα εξής:

Η αρμόδια για τον προϋπολογισμό αρχή συμφώνησε να στηρίξει τις ανάγκες αποκατάστασης και ανοικοδόμησης των χωρών που επλήγησαν από το σεισμό/τσουνάμι (κυρίως Ινδονησία, Σρι Λάνκα και Μαλδίβες,) για τα έτη 2005 και 2006, με ποσό συνολικού ύψους 350 εκατ. ευρώ, το οποίο θα καταβληθεί σε δύο δόσεις: 170 εκατ. ευρώ το 2005 και 180 εκατ. ευρώ το 2006. Το 2005, θα χορηγηθεί μέρος της απαιτούμενης ενίσχυσης μέσω του επαναπροσδιορισμού ενδεικτικών προγραμμάτων για την περιοχή για τα οποία δεν έχουν πραγματοποιηθεί ακόμη αναλήψεις υποχρεώσεων, σε συμφωνία με τις ενδιαφερόμενες κυβερνήσεις, (60 εκατ. ευρώ), καθώς και μέσω προσφυγής στο μηχανισμό ταχείας αντίδρασης (12 εκατ. ευρώ). Δεδομένου ότι, όσον αφορά το 2005, έχει ήδη σημειωθεί υπέρβαση του ανωτάτου ορίου για τον τομέα 4: "Εξωτερικές ενέργειες" της τάξης των 100 εκατ. ευρώ και έχουν εξεταστεί όλες οι δυνατότητες επαναδιάθεσης των πιστώσεων βάσει του τομέα αυτού, το υπόλοιπο μέρος (98 εκατ. ευρώ) μπορεί να χρηματοδοτηθεί μόνο με την πρόσθετη χρησιμοποίηση του μέσου ευελιξίας.

ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:

Άρθρο 1

Στο πλαίσιο του διορθωτικού προϋπολογισμού αριθ. 3/2005 στο γενικό προϋπολογισμό της Ευρωπαϊκής Ένωσης για το οικονομικό έτος 2005, το μέσο ευελιξίας χρησιμοποιείται για τη χορήγηση ποσού ύψους 98 εκατ. ευρώ σε πιστώσεις αναλήψεως υποχρεώσεων.

Το ποσό αυτό χρησιμοποιείται για τη χρηματοδότηση ενίσχυσης αποκατάστασης και ανοικοδόμησης των χωρών της Ασίας που επλήγησαν από το σεισμό/τσουνάμι, η οποία καλύπτεται από τον τομέα 4 "Εξωτερικές ενέργειες" των δημοσιονομικών προοπτικών, βάσει του άρθρου 19 10 04 "Δράσεις αποκατάστασης και ανοικοδόμησης υπέρ των αναπτυσσόμενων χωρών της Ασίας" του προϋπολογισμού του 2005.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 3 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2005

ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[2], και ιδίως το άρθρο 37,

η Ευρωπαϊκή Επιτροπή παρουσιάζει στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 3 στον προϋπολογισμό του 2005 για τους λόγους που αναφέρονται στην αιτιολογική έκθεση.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγη 7

1.1. Ιστορικό 8

1.2. Κατάσταση του προγράμματος 8

2. Κονδύλιο του προϋπολογισμού και νομικη βαση 13

3. Πιστωσεις πληρωμών και δαπάνεσ στήριξησ 15

4. Διατάξεισ για τη βέλτιστη διαχείριση του προϋπολογισμού 15

5. Τροποποιηση των παρατηρησεων του κονδυλίου 05 08 03 του προϋπολογισμού 15

6. Επιπτωση στο περιθωριο του Τομεα 4 16

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ 17

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η αγγλική απόδοση της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται με τη μορφή δημοσιονομικού παραρτήματος ως παράδειγμα.

ΑΙΤΙΟΛΟΓΙΚΗ ΕΚΘΕΣΗ

1. Εισαγωγη

Το παρόν προσχέδιο διορθωτικού προϋπολογισμού περιλαμβάνει τα ακόλουθα στοιχεία στο τμήμα III – Επιτροπή:

- την κινητοποίηση νέων κεφαλαίων ύψους 98 εκατ. ευρώ, ως ενίσχυση αποκατάστασης και ανοικοδόμησης προς τις χώρες που επλήγησαν από το σεισμό/τσουνάμι (κυρίως την Ινδονησία, τη Σρι Λάνκα και τις Μαλδίβες). Τα νέα αυτά κεφάλαια θα προέλθουν από την κινητοποίηση του μέσου ευελιξίας

- την τροποποίηση των παρατηρήσεων σχετικά με το κονδύλιο 19 10 04 του προϋπολογισμού - Δράσεις αποκατάστασης και ανοικοδόμησης υπέρ των αναπτυσσόμενων χωρών της Ασίας - με την προσθήκη του κανονισμού ALA ως νομικής βάσης σε αυτό το κονδύλιο του προϋπολογισμού. Τούτο θα επιτρέψει την εξεύρεση των καταλληλότερων τρόπων για την υλοποίηση της απαιτούμενης ενίσχυσης προς τα θύματα του τσουνάμι

- την τροποποίηση των παρατηρήσεων σχετικά με το κονδύλιο 05 08 03 του προϋπολογισμού - Αναδιάρθρωση των συστημάτων γεωργικών ερευνών - ώστε να λαμβάνεται υπόψη ειδική επιδότηση που θα χορηγηθεί στον ΟΟΣΑ, καθώς και μέσω της προσθήκης στην υφιστάμενη νομική βάση αναφοράς στα θεσμικά προνόμια της Επιτροπής.

Όσον αφορά τη χρηματοδότηση των ενεργειών που θα απαιτηθούν μετά την καταστροφή που προκλήθηκε από το σεισμό και το τσουνάμι, η Επιτροπή προβλέπει δύο διαφορετικά στάδια:

- ποσό ύψους 123 εκατ. ευρώ έχει ήδη διατεθεί ως ενίσχυση έκτακτης ανάγκης επί του προϋπολογισμού του 2005, από το οποίο 23 εκατ. ευρώ στο πλαίσιο του κονδυλίου 23 02 01 - Βοήθεια σε πληθυσμούς και επισιτιστική βοήθεια έκτακτης ανάγκης στις αναπτυσσόμενες και στις άλλες τρίτες χώρες που έχουν πληγεί από καταστροφές ή σοβαρές κρίσεις - και 100 εκατ. ευρώ μέσω της κινητοποίησης του αποθεματικού έκτακτης βοήθειας σε συμφωνία με την αρμόδια για τον προϋπολογισμό αρχή

- κατά τα έτη 2005 και 2006 θα διατεθεί για την ανοικοδόμηση και την αποκατάσταση συνολικό ποσό 350 εκατ. ευρώ. Το ποσό αυτό θα χρηματοδοτηθεί ως εξής:

- ποσό ύψους 170 εκατ. ευρώ το 2005. Νέα κεφάλαια ύψους 98 εκατ. ευρώ θα προέλθουν από την κινητοποίηση του μέσου ευελιξίας, όπως αναφέρθηκε παραπάνω· όσον αφορά το υπόλοιπο ποσό των 72 εκατ. ευρώ, 60 εκατ. ευρώ θα χρηματοδοτηθούν από το συνολικό ποσό που έχει διατεθεί για την Ασία και 12 εκατ. ευρώ από το μηχανισμό ταχείας αντίδρασης,

- ποσό 180 εκατ. ευρώ προβλέπεται στο προσχέδιο προϋπολογισμού για το 2006, και συνίσταται σε 150 εκατ. νέα κεφάλαια που θα χρηματοδοτηθούν μέσω της κινητοποίησης του μέσου ευελιξίας και σε 30 εκατ. ευρώ από το συνολικό ποσό που έχει διατεθεί για την Ασία.

1.1. Ιστορικό

Στο πλαίσιο επαφών μεταξύ του Προέδρου της Επιτροπής, του Προέδρου του Ευρωπαϊκού Κοινοβουλίου και της προεδρίας του Συμβουλίου, κατά τη Διάσκεψη που πραγματοποιήθηκε στην Τζακάρτα, στις 6 Ιανουαρίου 2005, σχετικά με τη χορήγηση ενίσχυσης προς τα θύματα του τσουνάμι, η ΕΚ ανέλαβε την υποχρέωση καταβολής 350 εκατ. ευρώ κατά τα έτη 2005 και 2006 ως οικονομική στήριξη της ανοικοδόμησης μετά το τσουνάμι. Η ανάληψη της υποχρέωσης επικυρώθηκε στις 13 Ιανουαρίου με ψήφισμα του Ευρωπαϊκού Κοινοβουλίου (B6-0034/2005) αναφερόμενο στη “Βοήθεια της ΕΕ στα θύματα του παλλιρροϊκού κύματος στον Ινδικό Ωκεανό” και στις 31 Ιανουαρίου από το Συμβούλιο Γενικών Υποθέσεων και Εξωτερικών Σχέσεων.

Η Επιτροπή προέβη σε δύο αποστολές προγραμματισμού σε συνεργασία με την Ευρωπαϊκή Τράπεζα Επενδύσεων, στις Μαλδίβες τον Ιανουάριο και στη Σρι Λάνκα και την Ινδονησία στις αρχές Φεβρουαρίου. Τα αποτελέσματα των αποστολών μαζί με αξιολόγηση των αναγκών που κατήρτισε η Παγκόσμια Τράπεζα έθεσαν τις βάσεις για το σχέδιο προγράμματος ύψους 350 εκατ. ευρώ όπως αναφέρεται παρακάτω:

- 323 εκατ. ευρώ στο πλαίσιο του ενδεικτικού προγράμματος για το τσουνάμι,

- 12 εκατ. ευρώ στο πλαίσιο του μηχανισμού ταχείας αντίδρασης (ΜΤΑ),

- 15 εκατ. ευρώ από κεφάλαια των προγραμμάτων υπέρ της Ασίας.

Από το ποσό των 323 εκατ. ευρώ, 200 εκατ. ευρώ θα χορηγηθούν στην Ινδονησία, 95 εκατ. ευρώ στη Σρι Λάνκα, και 16 εκατ. ευρώ στις Μαλδίβες. Ο οριστικός καταμερισμός των κονδυλίων ενδέχεται να αποκλίνει κατά +- 10%, ανάλογα με τις απαιτήσεις του τελικού προγράμματος και την ικανότητα απορρόφησης.

Ποσό 12 εκατ. ευρώ θα αποτελέσει συνεισφορά σε ένα περιφερειακό και οριζόντιο χρηματοδοτικό μέσο που θα παρέχει τη δυνατότητα αντιμετώπισης των αναγκών διαχείρισης και αποκατάστασης των παράκτιων ζωνών, καθώς και σε άλλα περιφερειακά μέτρα που θα μπορούσαν ενδεχομένως να περιλαμβάνουν οικονομική στήριξη σε πιθανό συνολικό δανειοδοτικό μηχανισμό της ΕΤΕπ προς τη Σρι Λάνκα και στήριξη για την ανάπτυξη συστημάτων έγκαιρης προειδοποίησης, καθώς και σε διάφορες μελέτες.

Η κατανομή του μηχανισμού ταχείας αντίδρασης θα είναι προσωρινά η εξής: 7 εκατ. ευρώ στην Ινδονησία, 4 εκατ. ευρώ στη Σρι Λάνκα και 1 εκατ. ευρώ στις Μαλδίβες.

Ποσό 15 εκατ. ευρώ στο πλαίσιο του «Asia ProEco II B» (εταιρική σχέση ΕΕ - Ασίας στον τομέα της περιβαλλοντικής προστασίας), που επαναπροσδιορίστηκε ώστε να συμβάλει στην ανοικοδόμηση των αστικών και δημόσιων έργων υποδομής, θα χορηγηθεί στις Μαλδίβες, την Ινδονησία (Ατσέχ και Βόρεια Σουμάτρα), τη Σρι Λάνκα (όλες οι παράκτιες περιοχές πλην του Μανάρ), την Ταϊλάνδη (Ραμόνγκ, Phangnga, Πουκέτ, Κράμπι, Τρανγκ, Σατούν) και την Ινδία (παράκτιες ζώνες των κρατιδίων Ταμίλ Ναντού, Andhra Pradesh και Κεράλα, και τα νησιά Ανταμάν και Νικομπάρ).

1.2. Κατάσταση του προγράμματος

Η κατανομή των πόρων ανάμεσα στην Ινδονησία, τη Σρι Λάνκα και τις Μαλδίβες πρέπει να είναι ορθή και δίκαιη και να βασίζεται στις πραγματικές ανάγκες, καθώς και στην ικανότητα απορρόφησης των κονδυλίων. Προς τούτο, ως βάση του προγραμματισμού χρησιμοποιήθηκαν οι αξιολογήσεις των αναγκών που πραγματοποίησαν η Παγκόσμια Τράπεζα και η Επιτροπή και οι οποίες εγκρίθηκαν από τις κυβερνήσεις.

Επισκόπηση του προϋπολογισμού

Ο παρακάτω πίνακας εμφανίζει τον καταμερισμό του ποσού των 350 εκατ. ευρώ ανά χώρα και ανά έτος ανάληψης της υποχρέωσης, καθώς και τη χρησιμοποίηση υφιστάμενων πόρων που διατίθενται ήδη στον προϋπολογισμό του 2005. Εμφανίζει επίσης τις ανάγκες για συμπληρωματικά κεφάλαια, ήτοι, 98 εκατ. ευρώ τα οποία ζητούνται στο πλαίσιο του παρόντος διορθωτικού προϋπολογισμού και 150 εκατ. ευρώ που περιλαμβάνονται στο προσχέδιο προϋπολογισμού του 2006.

(Αναλήψεις υποχρεώσεων σε εκατ. ευρώ)

2005 | 2006 | 2005 - 2006 |

Μηχανισμός ταχείας αντίδρασης | ΚΕΦΑΛΑΙΟ ΑΣΙΑ | ΣΥΝΟΛΟ | ΚΕΦΑΛΑΙΟ ΑΣΙΑ | ΣΥΝΟΛΟ | ΣΥΝΟΛΟ |

Ινδονησία

Η κυβέρνηση της Ινδονησίας (ΚτΙ) εκπόνησε “Ρυθμιστικό σχέδιο” για την αποκατάσταση και την ανοικοδόμηση του Ατσέχ και της Βόρειας Σουμάτρας. Το σχέδιο υποβλήθηκε στον Πρόεδρο της Δημοκρατίας της Ινδονησίας στις 24 Μαρτίου 2005· απαρτίζεται από το κυρίως κείμενο (ένα βασικό έγγραφο που περιλαμβάνει τους σκοπούς του σχεδίου και το γενικό περιεχόμενο) και από 11 κείμενα προγραμματισμού (αναλυτικά) που αναφέρονται στους αντίστοιχους τομείς. Ο Πρόεδρος δεν έχει ακόμη επικυρώσει το σχέδιο. Επί του παρόντος, πραγματοποιούνται εντατικές διαβουλεύσεις στο Ατσέχ και υπάρχει το ενδεχόμενο αναθεώρησης του σχεδίου, ώστε να λάβει υπόψη το σεισμό που πραγματοποιήθηκε στα δυτικά της Βόρειας Σουμάτρας και στα νοτιοδυτικά του Ατσέχ. Η κυβέρνηση δεν έχει ανακοινώσει καμία συγκεκριμένη ημερομηνία.

Ανάγκες χρηματοδότησης:

Απαιτούμενη εκταμίευση | Ποσό | Παρατηρήσεις |

Ιούνιος/Ιούλιος 2005 | 30 εκατ. ευρώ (παλαιά κεφάλαια) | 1η δόση (συνεισφορά στο ειδικό ταμείο πολλαπλών χορηγών, Ινδονησία –MDTF- για τη στήριξη του προγράμματος αποκατάστασης και ανοικοδόμησης της κυβέρνησης της Ινδονησίας) |

Ιούλιος 2005 | 50 εκατ. ευρώ (νέα κεφάλαια) | 2η δόση ως συνεισφορά στο MDTF |

Οι μεταφορές των δύο δόσεων εκφράζουν την ανάληψη υποχρέωσης της ΕΚ έναντι της Παγκόσμιας Τράπεζας με σκοπό να διατηρηθεί ο ηγετικός ρόλος της ΕΚ στη διευθύνουσα επιτροπή του ειδικού ταμείου πολλαπλών χορηγών (MDTF) (Multi-Donors Trust Fund). Το MDTF συγκροτήθηκε κατόπιν αιτήματος της ΚτΙ για τον καλύτερο συντονισμό της ενίσχυσης. Διάφοροι άλλοι χορηγοί εκδήλωσαν επίσης ενδιαφέρον για το MDTF. Το MDTF θα χρηματοδοτεί μεμονωμένα προγράμματα καθώς και προγράμματα που εκπονεί η κυβέρνηση. Οι αρχές της διακυβέρνησης θα τηρούνται με τη συμμετοχή της κοινωνίας των πολιτών στη λήψη των αποφάσεων (εκπροσώπηση στη διευθύνουσα επιτροπή). Η Παγκόσμια Τράπεζα ως επίτροπος, θα εξασφαλίζει την τήρηση των κατάλληλων χρηματοοικονομικών διαδικασιών και των διαδικασιών σύναψης των συμβάσεων.

Η κοινοτική στήριξη θα υλοποιηθεί με την υπογραφή συμφωνίας συνεισφοράς με την Παγκόσμια Τράπεζα, βάσει της τυποποιημένης συμφωνίας-πλαισίου ΕΚ - Παγκόσμιας Τράπεζας. Οι χρηματοδοτούμενες από το MDTF δραστηριότητες θα αποφασίζονται από διευθύνουσα επιτροπή αποτελούμενη από την κυβέρνηση (κεντρική, επαρχιακή και τοπική), χορηγούς (μέλη της διευθύνουσας επιτροπής θα είναι μόνον εκείνοι που καταβάλλουν ποσό μεγαλύτερο του ελάχιστου ορίου που θα καθοριστεί, ενώ οι μικρότεροι χορηγοί θα εκπροσωπούνται συλλογικά από ένα μέλος το οποίο θα εκλέγεται ενδεχομένως εκ περιτροπής), καθώς και εκπροσώπους του εποπτικού σώματος του Ατσέχ, συμπεριλαμβανομένων εκπροσώπων της κοινωνίας των πολιτών. Ο ιδιωτικός τομέας, τα ιδρύματα και οι οργανώσεις της κοινωνίας των πολιτών δύνανται επίσης να συνεισφέρουν στο MDTF και να συμμετέχουν στη διευθύνουσα επιτροπή.

Το MDTF παρέχει το πιο ευέλικτο μέσο για τη στήριξη της ανοικοδόμησης. Οι συνδυασμένες συνεισφορές της ΕΚ και των κρατών μελών της ΕΕ αποτελούν το μεγαλύτερο μέρος του ταμείου. Αυτό θα εξασφαλίσει στην Κοινότητα και στα κράτη μέλης της ΕΕ σημαντικό στρατηγικό ρόλο στη διευθύνουσα επιτροπή του MDTF και θα συμβάλει στην ικανοποιητική προβολή της ΕΕ. Η κινητοποίηση κεφαλαίων το 2005 θα εξασφαλίσει στην Επιτροπή σαφώς ισχυρότερη θέση καθώς και περίοπτη θέση κατά τις διαπραγματεύσεις.

Σρι Λάνκα

Οι ανάγκες ανοικοδόμησης μετά το τσουνάμι εξακολουθούν να είναι επείγουσες. Ο μηχανισμός παράδοσης της παρούσας ενίσχυσης στη νοτιοανατολική πλευρά – το προτεινόμενο ειδικό ταμείο της Παγκόσμιας Τράπεζας—εξακολουθεί, ωστόσο, να βρίσκεται υπό διαπραγμάτευση μεταξύ της κυβέρνησης της Σρι Λάνκα (ΚτΣΛ) και της οργάνωσης των ανταρτών LTTE. Σε περίπτωση που οι διαπραγματεύσεις καθυστερήσουν τη σύσταση του ειδικού ταμείου ή τον καθορισμό εναλλακτικών διαδρομών του ΟΗΕ και των ΜΚΟ, τα κεφάλαια της Κοινότητας θα μπορούσαν να χρησιμοποιηθούν αρχικά για την ανακατασκευή των δρόμων από τη Matara έως την Batticaloa.

Ανάγκες χρηματοδότησης:

Απαιτούμενη εκταμίευση | Ποσό | Παρατηρήσεις |

Ιούνιος/Ιούλιος 2005 | 5 εκατ. ευρώ (παλαιά κεφάλαια) | Αποκατάσταση των μέσων διαβίωσης (- πρόγραμμα αποκατάστασης των Ηνωμένων Εθνών –UNDP- στη ζώνη της πληγείσας ακτής) |

Ιούλιος 2005 | 50 εκατ. ευρώ (8 εκατ. ευρώ παλαιά κεφάλαια, 42 εκατ. ευρώ νέα κεφάλαια) | Κοινοτική συνεισφορά στο ειδικό ταμείο ανοικοδόμησης της Σρι Λάνκα |

Η δημιουργία του ειδικού ταμείου εξαρτάται από τις διαπραγματεύσεις για τη δημιουργία κοινού διοικητικού μηχανισμού που θα αναλάβει τη διοχέτευση των κεφαλαίων στις βόρειες και ανατολικές περιοχές που ελέγχονται από το LTTE (Liberation Tigers of Tamil EELAM). Εάν επιτευχθεί συμφωνία σχετικά με το μηχανισμό, θα πρέπει να συσταθεί το ειδικό ταμείο υπό την εποπτεία της Παγκόσμιας Τράπεζας και να ελέγχεται από επιτροπή που θα περιλαμβάνει την Τράπεζα, την ΚτΣΛ και εκπρόσωπο της κοινότητας των χορηγών της ενίσχυσης (πιθανότατα την ΕΕ). Στο ειδικό ταμείο αναμένεται να συνεισφέρουν οι περισσότεροι διμερείς χορηγοί κεφαλαίων (ιδίως τα κράτη μέλη της ΕΕ) με εξαίρεση την Ιαπωνία και τις ΗΠΑ.

Το άμεσο πρόγραμμα για την εξασφάλιση των πόρων διαβίωσης των κοινοτήτων θα υλοποιηθεί μέσω συμφωνίας συνεισφοράς με το Πρόγραμμα Ανάπτυξης των Ηνωμένων Εθνών (UNDP). Προβλέπεται ότι το UNDP θα λειτουργήσει ως ένας από τους βασικούς φορείς συντονισμού των μακροχρόνιων αναπτυξιακών προγραμμάτων των χορηγών. Η αρχική αυτή ενέργεια από κοινού με το UNDP θα επικεντρωθεί στις βραχυπρόθεσμες προσπάθειες αποκατάστασης, και θα περιλαμβάνει τις ενέργειες της Επιτροπής, καθώς και άλλες ανθρωπιστικές πρωτοβουλίες, συμβάλλοντας έτσι στην πολιτική που επιδιώκει να συνδέσει την αποκατάσταση, την ανοικοδόμηση και την ανάπτυξη.

Η στήριξη των πόρων διαβίωσης και η στήριξη των κοινοτήτων μέσω του ειδικού ταμείου και του διοικητικού μηχανισμού θα εξασφαλίσει μία προσέγγιση από τη βάση προς την κορυφή – οι προτάσεις για σχέδια θα προέρχονται από τις ίδιες τις κοινότητες και στη συνέχεια θα εγκρίνονται από τα τρία επίπεδα του διοικητικού μηχανισμού. Το ειδικό ταμείο θα προωθήσει τον αποτελεσματικότερο συντονισμό των δραστηριοτήτων των χορηγών. Επίσης το ειδικό ταμείο θα προσφέρει στις αρχές και την ΕΚ τη δυνατότητα να κατευθύνουν την ενίσχυση ανάλογα με τις εκάστοτε ανάγκες, με σαφώς ελεγχόμενες παραμέτρους.

Η συνεισφορά της ΕΚ δεν θα έχει προορισμό συγκεκριμένους τομείς, αλλά θα εστιάζεται κυρίως σε ενέργειες που αφορούν τις κοινότητες και το έργο των μη κυβερνητικών οργανώσεων (ΜΚΟ). Όσον αφορά τη γεωγραφική ισορροπία, το άλλο σημαντικό σχέδιο της ΕΚ (η μερικώς παράκτια οδός από τη Matara στην Batticaloa) αφορά τη νότια και ανατολική πλευρά. Για να διατηρηθεί λοιπόν η ισορροπία, η συνεισφορά της ΕΚ στο ειδικό ταμείο θα επικεντρωθεί στις βόρειες και ανατολικές περιοχές που ελέγχονται από το LTTE.

Η ΕΚ θα υπογράψει με την Παγκόσμια Τράπεζα συμφωνία συνεισφοράς για συγχρηματοδότηση και θα διοχετεύσει έτσι τα κεφάλαιά της στην Παγκόσμια Τράπεζα για να τα προωθήσει στους δικαιούχους. Το ειδικό ταμείο αναμένεται να συσταθεί μέχρι τα μέσα του έτους.

Μαλδίβες

Μία αρχική ενέργεια από κοινού με το UNDP θα αφορά βραχυπρόθεσμες προσπάθειες αποκατάστασης, και θα περιλαμβάνει τις ενέργειες της Επιτροπής, καθώς και άλλες ανθρωπιστικές πρωτοβουλίες, συμβάλλοντας έτσι στην πολιτική που συνδέει την αποκατάσταση, την ανοικοδόμηση και την ανάπτυξη. Η ΕΚ θα εμπιστευθεί τα κεφάλαιά της στο σύστημα άμεσης εκτέλεσης των Ηνωμένων Εθνών (DEX) μέσω μιας συμφωνίας συνεισφοράς. Η ΕΚ θα διατηρεί καθεστώς παρατηρητή στη διευθύνουσα επιτροπή του σχεδίου του UNDP. Το σχέδιο-πλαίσιο είναι η επείγουσα έκκληση των Ηνωμένων Εθνών που θα συμπεριλάβει όλα τα σχέδια υποδομής που χρηματοδοτούνται από χορηγούς. Τα σχέδια θα ενθαρρύνουν τη σύναψη κοινοτικών συμβάσεων για την εκτέλεση των εργασιών.

Η επόμενη ενέργεια που θα ξεκινήσει το 2005 θα αφορά την αρχική συνεισφορά στο ειδικό ταμείο που θα συστήσει η κυβέρνηση, και θα ασχολείται με πιο ολοκληρωμένα και μακροχρόνια κυβερνητικά σχέδια ανασυγκρότησης.

Η κυβέρνηση σύστησε το δικό της ειδικό ταμείο για να συντονίζει όλες τις χορηγίες και για να διασφαλίσει τη διαφάνεια και την ανάληψη των ευθυνών σύμφωνα με τους εθνικούς κανονισμούς και τις απαιτήσεις των διεθνών χρηματοπιστωτικών ιδρυμάτων. Η ΕΚ θα συμμετέχει στο ειδικό ταμείο μαζί με την Παγκόσμια Τράπεζα και την Ασιατική Τράπεζα Ανάπτυξης. Τον έλεγχο του ειδικού ταμείου θα αναλάβει διευθύνουσα επιτροπή που θα περιλαμβάνει εκπροσώπους της κυβέρνησης, του ιδιωτικού τομέα, καθώς και το Μόνιμο Συντονιστή του Προγράμματος Ανάπτυξης των Ηνωμένων Εθνών (UNDP).

Ανάγκες χρηματοδότησης:

Απαιτούμενη εκταμίευση | Ποσό | Παρατηρήσεις |

Ιούνιος/Ιούλιος 2005 | 2 εκατ. ευρώ (παλαιά κεφάλαια) | Αποκατάσταση των πόρων διαβίωσης (άμεση χρηματοδότηση από κοινού με το UNDP στο πλαίσιο του σχεδίου-πλαισίου «επείγουσα έκκληση» των Ηνωμένων Εθνών- άμεση εκτέλεση του UNDP - DEX) |

Ιούλιος 2005 | 3 εκατ. ευρώ (νέα κεφάλαια) | Η κυβέρνηση έχει συστήσει ειδικό ταμείο (πρόγραμμα περιφερειακής ανάπτυξης «ασφαλή νησιά») |

Το περιφερειακό και οριζόντιο χρηματοδοτικό μέσο

Η Διεθνής Ένωση για τη Διατήρηση της Φύσης και των Φυσικών Πόρων (IUCN) επεσήμανε ορισμένα προβλήματα που συνίστανται αφενός στην υπερφορτωμένη ικανότητα όσον αφορά την υπάρχουσα εμπειρογνωμοσύνη, και αφετέρου στις ανάγκες συντονισμού όσον αφορά την περιβαλλοντική εμπειρογνωμοσύνη στις πληγείσες από το τσουνάμι χώρες (πρόγραμμα για την Ασία της Διεθνούς Ένωσης για τη Διατήρηση της Φύσης (IUCN), Φεβρουάριος 2005). Οι οργανώσεις της κοινωνίας των πολιτών που εκπροσωπούν την Ινδονησία, την Ινδία, τη Σρι Λάνκα και την Ταϊλάνδη, σε επίσημη διακήρυξη περιβαλλοντικού προγράμματος των Ηνωμένων Εθνών, συνέστησαν ολοκληρωμένο σχεδιασμό της οικολογικής αποκατάστασης, τονίζοντας την ανάγκη να ενισχυθούν τα συστήματα περιβαλλοντικής προστασίας, καθώς και η βιωσιμότητα της αλιείας και οι πόροι διαβίωσης των παράκτιων περιοχών. Η κυβέρνηση της Ταϊλάνδης υπέβαλε, τον Ιανουάριο του 2005, επίσημο αίτημα στην Επιτροπή για άμεση ενίσχυση στον τομέα της τεχνικής εμπειρογνωμοσύνης όσον αφορά τη διαχείριση των παράκτιων περιοχών ώστε να αντιμετωπιστούν οι επιπτώσεις του τσουνάμι.

Η Επιτροπή προτείνει να συνεισφέρει σε ένα περιφερειακό χρηματοδοτικό μέσο που θα ανταποκρίνεται στις ανάγκες διαχείρισης και αποκατάστασης των ακτών. Πιο συγκεκριμένα, η πρόταση συνίσταται στη χρηματοδότηση ενός μέσου διαχείρισης παράκτιων ζωνών ΕΕ/Ασίας (CMF), το οποίο θα συνδέει την εμπειρογνωμοσύνη των κρατών μελών της ΕΕ και των ασιατικών χωρών εταίρων. Η πρόταση αναμένεται ενδεχομένως να συμβάλει στην προβολή της Κοινότητας και των κρατών μελών, ενώ πληροί τη βασική αρχή της συμβολής στον ευρωπαϊκό συντονισμό, καθώς και την αρχή της εταιρικής σχέσης με την υφιστάμενη εμπειρογνωμοσύνη στην Ασία και την τοπική/ περιφερειακή τεχνογνωσία.

Πρόσβαση στο μέσο θα έχουν όλες οι χώρες της Ασίας που επλήγησαν από το τσουνάμι, πράγμα που σημαίνει ότι εκτός από την Ινδονησία, τη Σρι Λάνκα και τις Μαλδίβες, ενδέχεται να ζητήσουν (και να προσφέρουν) εμπειρογνωμοσύνη οι ακόλουθες χώρες: Ταϊλάνδη, Μαλαισία, Βιρμανία/Μιανμάρ[3] και Ινδία.

Το χρηματοδοτικό μέσο θα τεθεί σε εφαρμογή από την Ευρωπαϊκή Επιτροπή, και κυρίως από τις επίσημες αντιπροσωπείες της ΕΚ.

Το μέσο θα στηρίξει, εξάλλου, περιφερειακά μέτρα, που θα μπορούσαν να περιλαμβάνουν τεχνική στήριξη για πιθανό συνολικό δανειοδοτικό μηχανισμό της ΕΤΕπ προς τη Σρι Λάνκα και στήριξη για την ανάπτυξη συστημάτων έγκαιρης προειδοποίησης, καθώς και για την εκπόνηση μελετών.

Ανάγκες χρηματοδότησης:

Απαιτούμενη εκταμίευση | Ποσό | Παρατηρήσεις |

Ιούλιος 2005 | 12 εκατ. ευρώ (νέα κεφάλαια) | Συνεισφορά στο περιφερειακό και οριζόντιο χρηματοδοτικό μέσο |

2. Κονδύλιο του προϋπολογισμού και νομικη βαση

Η Επιτροπή θα χρησιμοποιήσει το ειδικό κονδύλιο του προϋπολογισμού (19 10 04 - Δράσεις αποκατάστασης και ανοικοδόμησης υπέρ των αναπτυσσόμενων χωρών της Ασίας) για τους πόρους που απαιτούνται εξαιτίας του τσουνάμι, ώστε να διασφαλίσει τη μέγιστη δυνατή διαφάνεια και υπευθυνότητα. Στο κονδύλιο αυτό θα καταχωριστούν και τα παλαιά και τα νέα κεφάλαια, με εξαίρεση ποσό 12 εκατ. ευρώ για τις ενέργειες του μηχανισμού ταχείας αντίδρασης και ποσό 15 εκατ. ευρώ του προγράμματος «ASIA PROECO II B». Η σχετική απόφαση ελήφθη στις 16 Μαρτίου 2005, όταν δεν υπήρχαν καθόλου διαθέσιμα κεφάλαια στο κονδύλιο 19 10 04 του προϋπολογισμού.

Η τρέχουσα νομική βάση για το κονδύλιο 19 10 04 του προϋπολογισμού είναι ο κανονισμός (ΕΚ) αριθ, 2258/96 του Συμβουλίου, της 22ας Νοεμβρίου 1996, σχετικά με δράσεις αποκατάστασης και ανασυγκρότησης προς όφελος των αναπτυσσόμενων χωρών (ΕΕ L 306, 28.11.1996, σ. 1). Ο κανονισμός αυτός υιοθετεί μία προσέγγιση που έχει ως άξονα τα σχέδια, ενώ η Επιτροπή θα χρειαστεί μία νομική βάση που θα επιτρέπει και μία συνολικότερη προσέγγιση, για παράδειγμα υλοποίηση μέσω των ειδικών ταμείων και μέσω δημοσιονομικής στήριξης. Ο διορθωτικός προϋπολογισμός συμπληρώνει επομένως την υφιστάμενη νομική βάση με τον κανονισμό (ΕΟΚ) αριθ. 443/92 του Συμβουλίου, της 25ης Φεβρουαρίου 1992, περί χρηματοδοτικής και τεχνικής βοήθειας, καθώς και οικονομικής συνεργασίας, με τις αναπτυσσόμενες χώρες της Ασίας και της Λατινικής Αμερικής (ΕΕ L 52, 27.2.1992, σ. 1) ώστε να διασφαλιστεί η πλήρης αποτελεσματικότητα του κονδυλίου 19 10 04 του προϋπολογισμού.

Άρθρο 19 10 04 — Δράσεις αποκατάστασης και ανοικοδόμησης υπέρ των αναπτυσσόμενων χωρών της Ασίας

Αριθμητικά δεδομένα

Πιστώσεις 2005 | Πιστώσεις 2004 | Εκτέλεση 2003 |

Αναλήψεις υποχρεώσεων | Πληρωμές | Αναλήψεις υποχρεώσεων | Πληρωμές | Αναλήψεις υποχρεώσεων | Πληρωμές |

98 000 000 | 2 300 000 | 4 125 000 | 8 500 000 | 0,— | 1 875 397,43 |

Το προβλεπόμενο χρονοδιάγραμμα πληρωμών έναντι των αναληφθεισών υποχρεώσων έχει ως εξής:

Αναλήψεις υποχρεώσεων | Πληρωμές |

2004 | 2005 | 2006 | 2007 | Επόμενα οικονομικά έτη |

Αναλήψεις υποχρεώσεων που πραγματοποιήθηκαν πριν από το 2004 που απομένουν προς εκκαθάριση | 16 066 901 | 6 500 000 | 1 300 000 | 1 000 000 | 1 000 000 | 6 266 901 |

Πιστώσεις αναλήψεων υποχρεώσεων που μεταφέρθηκαν ή/και ανασχηματίστηκαν από το 2003 |

Πιστώσεις 2004 | 4 125 000 | 2 000 000 | 1 000 000 | 1 000 000 | 125 000 |

Πιστώσεις 2005 | 98 000 000(*) |

ΣΥΝΟΛΟ | 118 191 901 | 8 500 000 | 2 300 000 | 2 000 000 | 1 125 000 | 6 266 901 |

(*) Οι σχετικές πιστώσεις πληρωμών θα ζητηθούν μέσω μεταφοράς πιστώσεων. |

Προστίθενται οι ακόλουθες παρατηρήσεις:

“Η πίστωση αυτή προορίζεται να καλύψει τη χρηματοδότηση μέτρων για την έναρξη της επιστροφής σε κανονικές συνθήκες ζωής των πληθυσμών αναπτυσσόμενων χωρών που εξέρχονται από μία κατάσταση κρίσεως λόγω φυσικών καταστροφών, βίαιων συγκρούσεων ή άλλων κρίσεων. Συγκεκριμένα, θα καλύψει την ενίσχυση ανοικοδόμησης μετά το τσουνάμι.”

Προστίθεται η ακόλουθη νομική βάση:

“Κανονισμός (ΕΟΚ) αριθ. 443/92 του Συμβουλίου, της 25ης Φεβρουαρίου 1992, περί χρηματοδοτικής και τεχνικής βοήθειας, καθώς και οικονομικής συνεργασίας, με τις αναπτυσσόμενες χώρες της Ασίας και της Λατινικής Αμερικής (ΕΕ L 52, 27.2.1992, σ. 1).”

3. Πιστωσεις πληρωμών και δαπάνεσ στήριξησ

Αναμένεται ότι οι αναλήψεις υποχρεώσεων του 2005 θα οδηγήσουν σε υψηλότερο επίπεδο εκταμιεύσεων ήδη από το 2005. Κατά το παρόν στάδιο, δεν ζητούνται, ωστόσο, συμπληρωματικές πιστώσεις πληρωμών γι' αυτό το κονδύλιο του προϋπολογισμού. Λαμβάνοντας πράγματι υπόψη τις συμπληρωματικές πιστώσεις πληρωμών που διέθεσε η αρμόδια για τον προϋπολογισμό αρχή στον προϋπολογισμό του 2005 σε σχέση με τις πιστώσεις που ζητήθηκαν στο προσχέδιο του Γενικού Προϋπολογισμού των Ευρωπαϊκών Κοινοτήτων, όλες οι πρόσθετες ανάγκες μπορούν να καλυφθούν στο πλαίσιο των πιστώσεων που διατίθενται στον τομέα 4. Σε περίπτωση ανάγκης, θα ζητηθεί ενίσχυση πιστώσεων μέσω της συνολικής μεταφοράς μετά το καλοκαίρι ή μέσω ειδικής μεταφοράς στη διάρκεια του έτους.

4. Διατάξεισ για τη βέλτιστη διαχείριση του προϋπολογισμού

Το πρόγραμμα Τσουνάμι θα πραγματοποιηθεί στις περιοχές της Ινδονησίας και της Σρι Λάνκα οι οποίες έχουν γνωρίσει εξέγερση και εμφύλιο πόλεμο, ενώ πρόκειται και για ένα περιβάλλον στο οποίο συναντάται διαδεδομένη διαφθορά. Σε περίπτωση που οι επιτόπιες συνθήκες απαιτήσουν ορισμένες αναπροσαρμογές για την περίοδο 2005-2006, η Επιτροπή θα διαχειριστεί το σύνολο του αφιερωμένου στην Ασία κεφαλαίου του προϋπολογισμού ώστε να προσαρμόσει όσο γίνεται καλύτερα το πρόγραμμα για το τσουνάμι στα άλλα προγράμματα της Ασίας, και να διασφαλίσει τη βέλτιστη χρήση και διαχείριση του συνολικού προϋπολογισμού που διατίθεται για την Ασία.

Παράρτημα: Επισκόπηση των επαγγελιών των χορηγών

Χορηγοί | € εκατ. ευρώ |

Γαλλία | 342 |

Γερμανία | 442 |

Κάτω Χώρες | 254 |

Σουηδία | 350 |

Άλλες χώρες ΕΕ | 465 |

Ευρωπαϊκή Επιτροπή | 473 |

Υποσύνολο | 2 326 |

Αυστραλία | 576 |

Ηνωμένες Πολιτείες | 490 |

Ινδία | 452 |

Ιαπωνία | 377 |

Καναδάς | 258 |

Άλλες μη κοινοτικές χώρες | 293 |

Πολυμερής βοήθεια | 1 451 |

Ιδιωτικές χορηγίες (παγκοσμίως) | 1 261 |

Υποσύνολο | 5 158 |

ΣΥΝΟΛΟ | 7 484 |

5. Τροποποιηση των παρατηρησεων του κονδυλίου 05 08 03 του προϋπολογισμού

Στο πλαίσιο της οικονομικής ανάλυσης και της ανάπτυξης δεικτών στον τομέα της γεωργικής πολιτικής, η Επιτροπή ζήτησε από τον ΟΟΣΑ να πραγματοποιήσει, εκτός από τις συνήθεις εργασίες του, ειδική ανάλυση/συλλογή στοιχείων για ορισμένες τρίτες χώρες και για τα νέα κράτη μέλη. Πρόκειται για ιδιαίτερο εγχείρημα που θα πρέπει να ολοκληρωθεί εντός διετίας. Για το σκοπό αυτό, θα χορηγηθεί στον ΟΟΣΑ επιδότηση, η οποία θα κατανεμηθεί σε δύο έτη.

Κατά συνέπεια προτείνεται η τροποποίηση των παρατηρήσεων του αντίστοιχου κονδυλιου 05 08 03 του προϋπολογισμού με την προσθήκη του ακόλουθου εδαφίου:

“Τις επιδοτήσεις, τις συμβατικές δαπάνες και τις επιστροφές για υπηρεσίες που παρασχέθηκαν στο πλαίσιο πραγματοποίησης οικονομικών αναλύσεων και ανάπτυξης δεικτών στον τομέα της γεωργικής πολιτικής”

Όσον αφορά τις νομικές βάσεις, προτείνεται η προσθήκη αναφοράς στα θεσμικά προνόμια της Επιτροπής ως εξής:

“Καθήκοντα που απορρέουν από τα θεσμικά προνόμια της Επιτροπής, όπως προβλέπονται στο άρθρο 49 παράγραφος 2 στοιχείο γ) του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 248, 16.9.2002, σ.1).”

6. Επιπτωση στο περιθωριο του Τομεα 4

Έχει ήδη σημειωθεί υπέρβαση ύψους 100 εκατ. όσον αφορά το ανώτατο όριο του τομέα 4 για το 2005. Η πρόσθετη προσφυγή στο μέσο ευελιξίας για ποσό ύψους 98 εκατ. ευρώ θα οδηγήσει σε αρνητικό περιθώριο συνολικού ύψους 198 εκατ. ευρώ.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

Δημοσιονομικές προοπτικές Τομέας/υποτομέας | Δημοσιονομικές προοπτικές 2005 | Προϋπολογισμός 2005 συμπεριλ. ΠΔΠ 2/2005 | ΠΔΠ 3/2005 | Προϋπολογισμός 2005 συμπεριλ. ΠΔΠ 1/2005, ΠΔΠ 2/2005 και ΠΔΠ 3/2005 |

[1] ΕΕ C 172 της 18.6.1999, σ. 1.

[2] ΕΕ L 248, 16.9.2002, σ.1.

[3] Κατά τρόπο συμβατό με την κοινή θέση της ΕΕ για τη Βιρμανία/Μιανμάρ.